**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 2Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 05/2021**

**ΘΕΜΑ : «** Γνωμοδότηση ή μη για άδεια χορήγησης χώρου στάθμευσης αποκλειστικά για συγκεκριμένο όχημα ΑμεΑ**».**

Στη Νάουσα σήμερα, ημέρα Παρασκευή 05-03-2021 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας δια περιφοράς για την πραγματοποίηση της 2ης συνεδρίασης μετά από την υπ΄αριθμ. 3090/02-03-2021 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**

**ΘΑΝΑΣΟΥΛΗΣ ΔΗΜΗΤΡΙΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΪΩΑΝΝΙΔΗΣ ΑΛΕΞΑΝΔΡΟΣ**

**ΦΟΥΝΤΟΥΛΗΣ ΣΤΑΥΡΟΣ**

**ΤΑΣΙΩΝΑΣ ΓΕΩΡΓΙΟΣ**

**ΙΩΣΗΦΙΔΟΥ ΠΑΝΑΙΛΑ**

Αφού διαπιστώθηκε η νόμιμη απαρτία άρχισε η Συνεδρίαση.

Το 1ο θέμα της ημερησίας διάταξης αφορά την γνωμοδότηση ή μη για την άδεια χορήγησης χώρου στάθμευσης αποκλειστικά για συγκεκριμένο όχημα ΑμεΑ..

Ο Πρόεδρος πήρε τον λόγο και διάβασε στα μέλη την εισήγηση του τμήματος μελετών και διενέργειας διαγωνισμών η οποία αναφέρει:

**Μετά από**

**Α)** τον έλεγχο των δικαιολογητικών, τα οποία κατατέθηκαν με την παραπάνω σχετική αίτηση στις 21-08-2020 και των συμπληρωματικών στοιχείων, τα οποία υποβλήθηκαν στις 30-10-2020 και αφορούν σε θέση στην οδό Χαϊδευτού 34, στην πόλη της Νάουσας.

**Β)** την αυτοψία που διενεργήθηκε από μηχανικό υπάλληλο της Διεύθυνσης Τεχνικών Υπηρεσιών του Δήμου Νάουσας, από την οποία προέκυψε ότι σήμερα η οδός Χαϊδευτού είναι διπλής κατεύθυνσης και επιτρέπεται η στάθμευση και στις δύο πλευρές της οδού και στη συγκεκριμένη θέση. (Δεν υπάρχουν απαγορευτικές πινακίδες και διαγραμμίσεις - υπάρχουσα και ισχύουσα οριζόντια και κατακόρυφη σήμανση).

**Διαπιστώθηκε ότι**

**1)**Η διεύθυνση αυτή (Χαϊδευτού 34 ) βρίσκεται στο Ο.Τ. 30 του εγκεκριμένου σχεδίου της πόλης της Νάουσας μεταξύ των οδών Σπύρου Λαναρά και Κολωνιάρη , στην δυτική πλευρά της οδού Χαϊδευτού και σε σημαντική απόσταση από τη συμβολή της οδού Χαϊδευτού με τις άλλες οδούς και συνεπώς στη θέση αυτή επιτρέπονται η στάση και η στάθμευση και δεν δημιουργούνται εξ αυτών κίνδυνος ή παρακώλυση κυκλοφορίας διότι η συγκεκριμένη θέση δεν εμπίπτει στα εδάφια των παραγράφων 2 και 3 του άρθρου 34 (απαγορεύσεις στάθμευσης) του Ν. 2696/1999 (ΦΕΚ 57Α), όπως τροποποιήθηκε και ισχύει σήμερα. Σύμφωνα με την τελευταία κυκλοφοριακή μελέτης για την πόλη της Νάουσας , η οποία έχει εγκριθεί για την περιοχή αυτή, (αρ. απόφασης Δημοτικού Συμβουλίου Νάουσας 511/2011) και η οποία , όμως, δεν έχει τεθεί σε εφαρμογή μέχρι σήμερα, για την οδό Χαϊδευτού προβλέπεται μονοδρόμηση με κατεύθυνση από Νότο προς Βορρά, στο δε συγκεκριμένο τμήμα της οδού , στο οποίο βρίσκεται η αιτούμενη θέση στάθμευσης ΑμεΑ, προβλέπεται να επιτρέπεται η στάθμευση μόνο στη μία πλευρά της οδού. [Η χρήση χώρων στάθμευσης αποκλειστικά για συγκεκριμένο όχημα ατόμου με αναπηρία προβλέπεται στο εδάφιο ιη της παραγράφου 2 του άρθρου 34 του Κώδικα Οδικής Κυκλοφορίας- Ν. 2696/1999 (ΦΕΚ 57Α), όπως τροποποιήθηκε και ισχύει]

**2)**τα υποβληθέντα δικαιολογητικά είναι αυτά , τα οποία ορίζονται στο έντυπο , το οποίο δόθηκε στον αιτούντα για την υποβολή της αίτησης .

(άδεια κυκλοφορίας αυτοκινήτου ΗΜΧ 8928, άδεια οδήγησης Χατζή Ιωάννη, λογαριασμός ΚΩ, συμβόλαιο κατοικίας, οικοδομική άδεια τμήματος οικοδομής, γνωμάτευση υγειονομικής επιτροπής και ιατρική γνωμάτευση και βεβαίωση ΑΜΚΑ για ΑμεΑ, υπεύθυνη δήλωση οδηγού-πατέρα ΑμεΑ)

Ο δικαιούχος έχει υποχρέωση να ενημερώνει το Δήμο για κάθε μεταβολή των υποβληθέντων στοιχείων- δικαιολογητικών

Η παραχώρηση χώρων στάθμευσης για ΑμεΑ, θεσμοθετήθηκε με την, με αρ. Δ2/3311/27-12-1991 ΚΥΑ ([ΦΕΚ3/Β/8-1-1992](http://www.et.gr/idocs-nph/search/pdfViewerForm.html?args=5C7QrtC22wF7YkbUtryc43dtvSoClrL8fDffslSKNB0pCCmqt4mgGO50VQv1JorZEmRQwePEviF8EeCoaT0MAKztT3Sb63xk3VkL3PiCQ3RLoVYQqjKiogfu8Gq1RKKQmyoZK8o4WQPptaq81-WBeY9MudZkF_ayc_F99wR03AZ7G8XzjyZqEA..)) και συμπληρώθηκε-τροποποιήθηκε με την, με αρ. ΔΜΕΟ/στ/3430/11-06-1993 ΚΥΑ ([ΦΕΚ 456/Β/24-6-1993](http://www.et.gr/idocs-nph/search/pdfViewerForm.html?args=5C7QrtC22wGldAs1HD7Xe3dtvSoClrL8Qhfx31vVvCF5MXD0LzQTLf7MGgcO23N88knBzLCmTXKaO6fpVZ6Lx3UnKl3nP8NxdnJ5r9cmWyJWelDvWS_18kAEhATUkJb0x1LIdQ163nV9K--td6SIuUoc-BBhhqWm-RwjTwoLMYKW4ZRsvjVfOMouTuSLz4A9)).

Στη συνέχεια τα μέλη αφού άκουσαν την παραπάνω εισήγηση και μετά από διαλογική συζήτηση ναι ψήφισαν όλοι οι δημοτικοί σύμβουλοι.

**ΟΜΟΦΩΝΑ ΑΠΟΦΑΣΙΖΟΥΝ**

Την γνωμοδότηση υπέρ της άδειας χορήγησης χώρου στάθμευσης αποκλειστικά για συγκεκριμένο όχημα στην οδό Χαιδευτού 34 και να εισηγηθεί ο αντιδήμαρχος των τεχνικών υπηρεσιών κος Τζουβάρας Βασίλειος το θέμα στο Δημοτικό συμβούλιο.

Η απόφαση έλαβε αύξοντα αριθμό **05/2021.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**